Risikovurdering ved Det medisinske fakultet 2000/2001

Innleiing

Vedlagt følgjer samandrag av risikovurderingar ved Det Medisinske fakultet. Det vart utført 14 risikovurderingar ved IMB (inkl. felles serviceavdelingar) i mai/juni 2000 og ein i april 2001. Totalt 34 aktivitetar vart risikovurdert og 54 uønskte hendingar vart vurdert for sannsyn og konsekvens.  Utvalet av risikovurderingar vart gjort på grunnlag av forslag frå avdelingane.  Det var kun helserisiko som vart vurdert.

Kommentarar

Ekstern yrkeshygienikar vart engasjert for å delta i mai/juni 2000. Å ha med same HMS-personell på alle risikovurderingane gjorde det bl.a. lettare å samanlikne alle vurderingane mot kvarandre. Blant anna på grunn av sjukdom, fekk vi tilbakemelding frå ekstern yrkeshygienikar på berre 4 av rapportane frå avdelingane.  Vi har derfor ikkje fått kvalitetsikra resultatet (samanlikningsverdien) av vurderingane. Samanlikning av risikovurderingane må likevel kunna gje oss ein god peikepinn sidan han var med og oppsummerte risikovurderingane på avdelingane.

Akseptkriteriet (kva risiko som skal til før vi set i verk tiltak) for risikovurderingane vart ikkje fastset før dei starta. Det er derfor valt det akseptkriteriet som er vanlegast i ROS-metoden. Risikobiletet (vedlegget i rapporten) har vore utgangspunktet for den prioritert lista over kva uønskte hendingar vi skal setje i verk tiltak mot:

· hendingar oppe til høgre skal prioriterast høgast

· for hendingar til høgre for dei skraverte felta skal det gjennomførast tiltak

· dei uønskte hendingane kor konsekvensen er ukjent, blir prioritert sist av dei hendingane kor tiltak skal utførast

· for hendingar i dei skraverte felta skal ein vurdere om ein skal gjennomføre tiltak, bl.a. avhengig av ressursane som trengst

· for hendingar til venstre for dei skraverte felta treng ein ikkje prioritere tiltak

· enkelte justeringar er gjort (p.g.a. mangelfull kvalitetsikring)

Konklusjon 

Som konklusjon på risikovurderingane, kan vi seie at 

1. Den høgste risikoen er vurdert på handtering av kjemikal (18 uønskte hendingar) samt ved spesielle metodar (11 uønskte hendingar) som oftast inkluderer handtering av kjemikal (10 uønskte hendingar). Her må tiltak prioriterast.

2. Handtering av smittefarleg materiale (6 uønskte hendingar) er vurdert med noko mindre risiko. Tiltak bør gjennomførast, men ikkje høgste prioritet.

3. Vi har opparbeidd oss gode rutinar ved arbeid med radioaktive stoff (3 uønskte hendingar), og ekstra tiltak her treng ikkje høg prioritering.

4. Konsekvensane ved spreiing av DNA (1 uønskt hending) er ikkje kjent. Det bør derfor vurderast nærare kva tiltak som skal prioriterast (jf. ”føre-var-prinsippet”).

5. Tiltak mot ergonomiske tilhøve (3 uønskte hendingar) bør prioriterast.

6. Enkle tiltak mot inneklima (4 uønskte hendingar) bør i enkelte tilfelle vurderast.

7. Tiltak ved handtering av maskinar (2 uønskte hendingar) samt ved bruk av båt (6 uønskte hendingar) bør i enkelte tilfelle vurderast

Plan

Fakultetet skal gjennomføre tiltaka i handlingsplanen som er laga på grunnlag av risikovurderingane.

Alle avdelingar (inkl. dei som ikkje har gjennomført risikovurdering) skal bruke resultatet av risikovurderingane til å lage ein avdelingsintern handlingsplan. Dersom ei avdeling har risikofylte aktivitetar som ikkje er risikovurdert, skal dette meldast til fakultetet slik at det kan vurderast i neste omgang.

Parallelt med at handlingsplanen blir gjennomført, bør arbeidet med risikovurderingar halde fram:

1. Risikofylte aktivitetar som blir innmeldt frå avdelingane bør prioriterast

2. Avdelingar som ikkje vart risikovurdert i denne omgang må prioriterast

3. Følgjande aktivitetar i MH-bygget har blitt foreslått:

· fylling av flytande nitrogen og intern transport i kulvert (Inst. for kjemi)

· mottak for spesialavfall (Driftsavd.)

· arbeid med humane celler (Medisinsk forskningslab.)

